TAKUNI คว้างานใหม่ 2 โครงการ มูลค่ารวม 574.49 ลบ.
TAKUNI พ่วงบ.ย่อย "ซี เอ แซด (ประเทศไทย)" คว้างานใหม่ 2 โครงการ มูลค่ารวม 574.49 ลบ.
20 ก.ย. 2561

บริษัท ทาคูนิ กรุ๊ป จำกัด (มหาชน) หรือ TAKUNI เปิดเผยว่า บริษัทฯและบริษัท ซี เอ แซด (ประเทศไทย) จำกัด ซึ่งเป็นบริษัทย่อย ได้รับการจ้างงานจำนวน 2 โครงการ มูลค่ารวม 574.49 ล้านบาท ประกอบด้วย TAKUNI ได้งานรับเหมาก่อสร้างโครงการคลังเก็บและจ่ายก๊าซบางปะกงเฟส 3 ในบางปะกง จังหวัดฉะเชิงเทรา มูลค่าโครงการ 484.95 ล้านบาท มีระยะเวลาก่อสร้าง 21 เดือน
พร้อมทั้ง บจ.ซี เอ แซด (ประเทศไทย) ได้งานออกแบบและผลิตขึ้นรูปโครงสร้างพื้นเหล็ก บันไดเหล็กและราวบันได ปริมาณงานรวม 884 ตัน เพื่อโครงการโรงโอเลฟินส์ใหม่ ในนิคมอุตสาหกรรม มาบตาพุด จังหวัดระยอง มูลค่าโครงการ 89.54 ล้านบาท มีระยะเวลาก่อสร้าง 10 เดือน